23 ШІЛДЕ. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
DATE: 06:50, 23 Шілде 2014 | GMT +5
TITLE: 23 ШІЛДЕ. ҚАЗАҚПАРАТ КҮНТІЗБЕСІ: АТАУЛЫ КҮНДЕР, ОҚИҒАЛАР, ЕСІМДЕР
URL: https://kaz.inform.kz/news/23-shilde-kazakparat-kuntizbesi-atauly-kunder-okigalar-esimder_a2680479/
META: DATE: 06:50, 23 Шілде 2014 | GMT +5
TOTAL WORDS: 1267
AUTHOR(S):
TEXT: 23 шілде, С ӘР СЕНБІ. Египет Араб Республикасының Ұлттық мейрамы - Революция күні. Генерал Мұхаммед Нәджіб Египетті Республика деп жариялады. Қазақстан Республикасы мен Египет Араб Республикасы арасындағы дипломатиялық қарым-қатынас 1992 жылғы наурыздың 6-ында орнатылды. Киттер мен дельфиндердің бүкіләлемдік күні. Бұл мереке 1986 жылы Киттер қасапқанасы халықаралық комиссиясы 200 жылға жалғасқан аяусыздықпен қырып-жоюдан кейін, киттерді аулауға тыйым салғаннан бастап бекітілді. Тыйым бүгінгі күнге дейін өз күшінде және барлық әлемде киттерді аулауға, сондай-ақ олардың саудасына рұқсат етілмейтіндігін білдіреді. Оңтүстік Осетияда БАҚ қызметкерлерінің күні. 23 шілде кездейсоқ таңдап алынған жоқ - 1906 жылдың дәл 23 шілдесі күні Владикавказда осетия тілінде алғашқы газет «Ирон газет» шықты. Абхазия Туының күні. 2006 жылдың 3 маусымы күні Абхазия Президенті Сергей Багапш Халық Жиналысы - Парламентпен қабылданған «Абхазия Республикасындағы естелік және мерекелік күндер туралы» Республика Заңына өзгерістер мен толықтырулар енгізу туралы» Заңға қол қойды. Осы жылдан бастап 23 шілде Абхазия Республикасы Мемлекеттік туының күні болып жарияланды. ЕСТЕ ҚАЛАР ОҚИҒАЛАР. 1 9 жыл бұрын Қазақстан Республикасы мен Грузия Республикасы арасында дипломатиялық қарым-қатынас орнатылды. 1 9 жыл бұрын Қазақстан Республикасы мен Колумбия Республикасы арасында дипломатиялық қарым-қатынас орнатылды. 1 5 жыл бұрын Қазақстан Республикасының «Бұқаралық ақпарат құралдары туралы» Заңы қабылданды. 1 5 жыл бұрын Қазақстан Республикасының «Мемлекеттік қызмет туралы» Заңы шықты. 7 жыл бұрын Елбасы Нұрсұлтан Назарбаев «Қазақстан Республикасы Үкіметі мен Бельгия Корольдігі Үкіметі арасында халықаралық автомобильді тасымал жөніндегі келісімді бекіту туралы», «Қазақстан Республикасы Үкіметі мен Ұлыбритания Біріккен Королдігі және Солтүстік Ирландия Үкіметі арасында халықаралық автомобильді тасымал жөніндегі келісімді бекіту туралы» Заңдарға қол қойды. 5 жыл бұрын Қазақстанда Саяси шешімдер институты жұмыс істей бастады. Саяси шешімдер институты елдегі саяси шешімдерге қоғамның толыққанды араласуын қамтамасыз етуді алдына мақсат етіп қойып отыр. Жаңа институт пікірсайыстар, брейнсторминг, дөңгелек үстел жиындары, конференциялар, брифингтер, таныстырылымдар, қоғамдық талдаулар, пікірталастар, саяси рауттарды өткізумен айналысады. Сондай-ақ талдау және кеңес беру, қолданбалы саяси зерттеулерді және әлеуметтік сауалнамаларды жүргізу және сарапшылардың кәсіби желісін қалыптастыру мәселесі де басты назарда болады. 5 жыл бұрын Ақтөбе қаласы мәслихаттның шешімі бойынша бірқатар атаусыз көшелер жаңа атауға ие болып, ал кейбір көшелердің аты өзгертілді. Қалалық ономастикалық комиссияның шешімі бойынша қаланың ортасындағы атаусыз көшеге XVIII ғасырдағы Қазақ мемлекетінің көрнекті қайраткері, биі Бөгенбай батырдың, тағы да Заречный-2 ықшамауданындағы атаусыз көшеге XVIII-XIX ғасырлардағы тарихи тұлғалардың бірі Қайдауыл батырдың есімі берілді. Жол полициясы басқармасы ауданындағы көшеге Қазақ КСР ҒА академигі Сақтаған Бәйішевтің есімі берілді. Ақжар кентіндегі екі көшеге Береке және Бірлік атауы берілді. Заречный-1 ықшам ауданындағы Энтузиастер көшесіне жауынгеринтернационалистер, Новая көшесіне Кеңес Одағының Батыры, Ақтөбе облысы Мартөк ауданының тумасы, барлаушы Федор Озмителдің есімі берілді. Ақтөбе маңындағы «Новый» елді мекенінің атауы қазақша «Жаңақоныс» деп өзгертілді. 18 5 жыл бұрын Уильям Остин Барт баспа құрылғысына патент алды. 6 3 жыл бұрын Францияның Рокенкорт қаласында НАТО-ның штаб-пәтері ашылды. 3 9 жыл бұрын Канада КСРО балық аулау кемелері үшін өзінің антлантикалық порттарын жапты. 3 5 жыл бұрын Иранның діни көшбасшысы Аятолла Хомейни жастарды азғындатады деген желеумен музыканы трансляциялауға тыйым салды. 3 1 жыл бұрын «тамилилам бостандығының жолбарыстары» ұйымының содырларын торуылдаған шриланка әскерінің 13 солдаты мерт болды. шриланкада азаматтық соғыс басталды. 2 2 жыл бұрын Абхазияның Жоғарғы Кеңесі Грузиядан өзінің тәуелсіздігін жариялады. 22 жыл бұрын Қазақстан Республикасы Грузия Республикасымен дипломатиялық қарым-қатынас орнатты. 22 жыл бұрын Қазақстан Республикасы Колумбия Республикасымен дипломатиялық қарым-қатынас орнатты. 1 жыл бұрын «Қазақстанның тұрғын үй құрылыс жинақ банкі» сайтында «Халықтың барлық санаты үшін» бағыты бойынша баспананы сатып алушылар пулына өтініш бергендер туралы ақпаратты on-line режимінде көру мүмкіндігі енгізілді. 1 жыл бұрын Қазақстан Президенті Нұрсұлтан Назарбаев Лондонда Ұлыбританияның Премьер-Министрі Дэвид Кэмеронмен кездесті. Кездесу барысында Қазақстан мен Ұлыбритания көшбасшылары екіжақты ынтымақтастықты дамыту мәселелері жөнінде ұстанымдарды тағы да келісіп, екі елдің сауда-экономикалық өзара іс-қимылын одан әрі жандандырудың негізгі аспектілерін қарастырды, сондай-ақ өңірлік қауіпсіздік мәселесі мен халықаралық күн тәртібін талқылады. ЕСІМДЕР. 1 30 жыл бұрын жазушы, драматург ЖОМАРТБАЕВ Тайыр дүниеге келді. Шығыс Қазақстан облысында туған. Көкбай медресесі мен Уфадағы «Ғалия» медресесін бітірген. 1911-1915 жылдары Семей қаласы маңындағы Жақия қажы мектебінде ер балаларға, әйелі А. Орманова қыз балаларға сабақ берген. 1912 жылы Семейдегі «Жәрдем» баспаханасынан жастарды адамгершілікке, ізгілікке, оқу-білімге үндейтін «Балаларға жеміс» атты өлеңдер жинағы, төңкеріске дейінгі қазақ қыздарының әлеуметтік жағдайын көтерген «Қыз көрелік» романы басылып шықты. 1915-1928 жылдары Зайсан қаласында, Маңырақ болысында мұғалім болды. 1928-1930 жылдары Семейдегі №14 мектептің директоры қызметін атқарды. 1930-1937 жылдары Семей педагогикалық техникумының оқытушысы болды. Жомартбаев оқытушылықпен қоса журналистикамен де айналысып, «Айқап», «Жаңа мектеп» журналдары мен «Қазақ», Алаш» газеттерінде мақала, фельетондар жазып тұрды. Оның «Сары сүйек құда», «Осы ма, қазақ өмірің?» атты пьесалары Зайсан, Семей театрларында қойылған. Кузнецк қаласындағы №23 мектепте жұмыс істеп жүрген кезінде жалған саяси жаламен тұтқындалып, Семейде үштіктің шешімімен ату жазасына кесілген. 1956 жылы ақталды. 6 8 жыл бұрын «Эмбаведьойл» мұнай өңдеу компаниясының бас директоры, экономика ғылымының докторы, профессор, «Экология» Ұлттық академиясының корреспондент-мүшесі, Халықаралық экология және тіршілік әрекетінің қауіпсіздігі ғылымы академиясының академигі, Қазақстан Республикасы Инженерлік академиясының академигі, Қазақстанның еңбек сіңірген қайраткері, Қазақстан Республикасының құрметті жер қойнауын барлаушысы, Мақат ауданының құрметті азаматы ШЫРДАБАЕВ Мағауия Тәжіғараұлы дүниеге келді. Атырау облысы Мақат ауданы Доссор ауылында туған. Жамбыл гидромелиоратив-құрылыс институтын, Иван Губкин атындағы Мәскеу мұнай химиялық және газ өнеркәсіп институтын, Қазақ академиялық университетін бітірген. 1981-1984 жылдары - «Ембімұнай» бірлестігі Мұнай өңдеу жұмыстары Каспий маңы басқармасының бас маманы. 1984-1991 жылдары - «Ембімұнай» өндірістік бірлестігі партиялық комитетінің хатшысы, бас директордың орынбасары. 1996 жылдан - Атырау мұнай-газ институтының Экономика кафедрасының меңгерушісі, аға оқытушысы. 1999 жылдың қазанынан Атырау облыстық мәслихатының депутаты болды. 2005 жылдан - Біріккен Ұлттар Ұйымының Азия және Тынық мұхиты өңіріне арналған Экономикалық және әлеуметтік комиссиясындағы Халықаралық экология және тіршілік әрекетінің қауіпсіздігі ғылымы академиясының өкілі. 120-ға жуық ғылыми жарияланымның авторы. «Құрмет» орденімен, Халықаралық экология және тіршілік әрекетінің қауіпсіздігі ғылымы академиясының орденімен, медальмен марапатталған. 6 8 жыл бұрын ҚР Парламенті Мәжілісінің депутаты, Экономикалық реформа және өңірлік даму комитетінің мүшесі КЕНЖИН Төлеш Әукебайұлы дүниеге келді. Қарағанды қаласында туған. 1970-1975 жылдары Алматы халық шаруашылығы институтының толық курсын тыңдады. Еңбек жолын 1961 жылы бастады. - ҚКҒЗИ лаборанты. - Кеңес Армиясы қатарында қызмет өткерген. - № 35 шахта, МШМБ хронометражшы, жерасты электр слесарьларының бригадирі. - «Северная» шахтасының жерасты электр слесары, комсомол ұйымының хатшысы. - «Шахтинск» шахтасы директорының көмекшісі, шахта партия комитетінің хатшысы, ауысым басшысы, техникалық кешен шебері. - «Целиноградэлеватормельстрой» Қарағанды ЖМК жабдықтау бөлімінің бастығы. - «Сарань» шахтасы директорының орынбасары. - ликер-арақ зауытының дайын өнім экспедиторы. - коммерциялық құрымдарда жұмыс істеді. 2004 жылдан бастап ҚКХП ОК хатшысы. 2012 жылғы қаңтардан бастап - Қазақстан Республикасы Парламенті Мәжілісінің депутаты, ҚР ҚКХП партиялық тізімі бойынша сайланған. 6 2 жыл бұрын «Қазақфильм» АҚ Ұлттық продюсерлік орталығының атқарушы директоры ЖҰБАНДЫҚОВ Серік Сағидоллаұлы идүниеге келді. Алматы облысы Кеген ауданы Жалаңаш ауылында туған. Ленинград кинорежиссерлер институтының дыбыс техникасы факультетін бітірген, дыбыс режиссері. 1974 жылдан - «Қазақфильм» киностудиясының дыбыс цехының инженері. 1975 жылдан - Кеңес Әскерінің қатарында қызметте. 1976 жылдан - ҚазКСР Мемкино кино-өндірістік-техникалық бөлімінің жетекші инженері, бөлім бастығы. 1980 жылдан - «Қазақфильм» киностудиясының өндіріс жөніндегі директорының орынбасары. 1982 жылдан - ҚазКСР киноөндірісі бөлімінің бастығы. 1988 жылдан - «Қазкинодеталь» ӨБ бас инженері. 1992жылдан-«Қазақкино» концерні төрағасының орынбасары. 1995жылдан - «Қазақкинопрокат» ӨБ бас директоры. 1998 жылдан -«Еуразия» I Халықаралық кинофөстивалі бас директорының орынбасары. 2002 жылдан - «Көшпенділер» киножобасының директоры, қосымша қызметте атқарушы продюсері. 2005 жылдан - «Еуразия» II Халықаралық кинофестивалі бас директорының орынбасары. Айманов атындағы «Қазақфильм» АҚ қаржы директоры. 2008 жылдан бері - Ұлттық продюсерлік орталықтың атқарушы директоры. «Тот, кто нежнее», «Казнь после смерти», «Омпа», «Көшпелілер» кинофильмдерінің продюсері. «Кардиограмма», «Шұға» кинофильмдеріне түскен. ҚР Президентінің Құрмет грамотасымен марапатталған. КСРО кинематографиясының үздігі. 3 3 жыл бұрын онсайысшы, спорт шебері, халықаралық дәрежедегі спорт шебері КАРПОВ Дмитрий Васильевич дүниеге келді. Қарағанды қаласында туған. Бапкері - В. 2001-2007 жылдардағы Қазақстан чемпионатының жеңімпазы. Азия ойындарының және 2 мәрте әлем чемпионатының қола жүлдегері. Олимпиалық ойындардың қола жүлдегері. «Ерен еңбегі үшін» медалімен марапатталған. 11 5 жыл бұрын неміс саясаткері, 1969-1974 жылдардағы Германия федералдық президенті Густав Вальтер ХАЙНЕМАН дүниеге келді. 8 9 жыл бұрын Ботсвананың 1980-1998 жылдардағы президенті Квет Кетумиле Джонни МАСИРЕдүниеге келді. 2 5 жыл бұрын британдық театр және кино актері Дэниел Джейкоб РЭДКЛИФФ дүниеге келді
